**Urkund-pikaohje opiskelijalle**

1. Saat opinnäytetyösi ohjaajalta sähköpostitse seuraavat tiedot:

* työn ohjaajan analyysiosoitteen, johon lähetät dokumenttisi sähköpostin liitetiedostona
* viestissä on myös opiskelijan [Urkund-sopimus](https://www.jyu.fi/itp/plagiaatintunnistus/how-to/urkundsopimus)teksti. Hyväksyt Urkund-plagioinnin tunnistusjärjestelmän käytön työsi tarkistukseen, kun lähetät dokumenttisi tarkistettavaksi. Mikäli et hyväksy Urkundin käyttöä opinnäytetyösi tarkistuksessa, ota yhteyttä työn ohjaajaan ja sovi jatkotoimenpiteistä.

*2.* Lähetä työsi sähköpostin liitetiedostona. Työsi voi olla tallennettuna seuraavina tiedostomuotoina:

* .pdf (HUOM: ilman suojausta!),
* .doc, .docx
* .sxw
* .txt
* .rtf
* .wps
* .odt
* .html
* .htm

voit tarvittaessa palauttaa samassa sähköpostiviestissä useita liitetiedostoja.

3.  Kun Urkund on vastaanottanut työsi, saat automaattisen vahvistusviestin sähköpostiisi. Viestin lopussa on linkki, jolla voit halutessasi rajata työsi käytön vertailuaineistona ainoastaan Kajaanin ammattikorkeakoulun tietokannassa.

4.  Opinnäytetyösi ohjaaja arvioi työsi Urkundin tekemän analyysin pohjalta. Halutessasi sinulla on oikeus nähdä oman työsi Urkund-analyysi ja voit pyytää sen ohjaajaltasi.